Delia Boccardo
Delija Bokardo (it. Delia Boccardo, g. 1948 m. sausio 29 d. Genujoje) – italų kino, televizijos ir teatro aktorė. Bokardo gimė Genujoje, vėliau mokėsi Podžos koledže, taip pat 3 metus – Sasekso koledže Anglijoje. 1965 m. persikėlė gyventi į Romą, kur studijavo aktorystę. 1966 m. ji debiutavo kine, o po metų – teatro scenoje. Filmuose ji dažniausiai vaidino antraplanius moterų vaidmenis vesternuose ir kriminaliniuose filmuose. Nuo 8 dešimtmečio vidurio daugiausia vaidino televizijoje ir teatre. Jos sesuo Gabriella Grimaldi taip pat aktorė.